open-index/open-wikipedia-markdown huggingface dataset:
Alvarez Kelly

***Alvarez Kelly*** (títol orichinal, estrenada en Aragón con o títol d***'Álvarez Kelly***) ye una cinta de cine estausunidense de cine de western belico estrenada l'anyo 1966, dirichida por Edward Dmytryk seguntes un guión orichinal de Franklin Coen, Elliott Arnold y Daniel Taradash (istos dos zagueros, no acreditaus), con una banda sonora orichinal de Johnny Green, una dirección de fotografía de Joseph MacDonald y una producción cinematografica de Sol C. Siegel ta la suya productora cinematografica *[[Sol C. Siegel Productions]]*. Fan parte de l'elenco d'a cinta, entre d'atros actors, William Holden, Richard Widmark, Janice Rule, Patrick O'Neal, Victoria Shaw, Roger C. Carmel, Richard Rust, Arthur Franz, Don "Red" Barry, Duke Hobbie, Harry Carey Jr., Howard Caine, Mauritz Hugo, Barry Atwater, Robert Morgan, Paul Lukather, Stephanie Hill, Indus Arthur y Clint Ritchie.

*Álvarez Kelly* ye un ganadero mexicano que en 1864 ha contractau con l'exercito estausunidense la entrega d'un rabanyo de vacas en Virchinia, ta lo cual ha feito un viache de 3 meses con o vacumen. Tanimientres, cuan plega en o puesto de destino, troba que li cambian as condicions y lo fan viachar una mica mas, dica amán de Richmond, en una plantación propiedat d'a vidua *Charity Warrick*. Cuan ha cobrau os diners, *Charity Warrick* se li insinúa pero no ye so que una trampa ta que lo puedan secuestrar soldaus de l'exercito sudista que buscan apropiar-se d'os animals ta levar-los enta Richmond ta subministrar-los como alimento a la población civil y a los propios soldaus. En primeras *Álvarez Kelly* se niega a colaborar, pero se veye obligau cuan o suyo secuestrador, o coronel *Tom Rossiter*, li confisca los diners pagaus por o rabanyo y li vuela un dido d'un disparo. Encara que entre toz dos hombres bi ha una creixent rivalidat se veyen obligaus a colaborar, buscando cadaguno lo suyo intrés personal encara que prebando de fer bella ixera a l'atro

A cinta s'ambienta en l'anyo 1864 en Richmond y atros puestos de Virchinia mientres a Guerra Civil d'os Estaus Unius y las suyas escenas se filmoron en Baton Rouge, Clinton y Jackson (Loisiana).

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Alvarez Kelly'' en Internet Movie Database.
*  ''Alvarez Kelly'' en TCM Movie.
*  ''Alvarez Kelly'' en l**[[American Film Institute Catalog]]'' de l**American Film Institute''.
Mamisan

**Mamisan** (en francés *Mimizan*) ye una localidat y comuna francesa, en o departamento de Landas, en a rechión de Nueva Aquitania.
The Tuxedo

***The Tuxedo*** (títol orichinal en anglés, en aragonés ***O esmoking***, estrenada en Aragón con o suyo títol traduciu enta lo castellano como ***El esmoquin***) ye una cinta de cine estausunidense de cine de comedia d'acción estrenada l'anyo 2002, dirichida por Kevin Donovan seguntes un guión adaptau por Michael J. Wilson y Michael J. Leeson (basau en una historia de Phil Hay, Matt Manfredi y Michael J. Wilson), con una banda sonora orichinal de Christophe Beck y John Debney, una dirección de fotografía de Stephen F. Windon y una producción cinematografica d'Adam Schroeder y John H. Williams ta la productora cinematografica *[[Vanguard Films]]*. Conta con un elenco formau por Jackie Chan, Jennifer Love Hewitt, Jason Isaacs, Debi Mazar, Ritchie Coster, Peter Stormare, Mia Cottet, Romany Malco, Daniel Kash, Jody Racicot, Boyd Banks, Bob Balaban, Christian Potenza, Scott Wickware, Karen Glave, Scott Yaphe, Jordan Madley, James Brown, Colin Mochrie, Noah Danby y Kim Roberts, entre d'atros actors.

*James "Jimmy" Tong* ye un taxista bien conoixiu por a suya habilidat como conductor y tamién por a velocidat a la que conduz. Ixas habilidaz fan que lo contracten como chofero de *Clark Devlin*, un misterioso personache aparentment bien cabalero. Lo que *Tong* no sabe ye que en realidat su emplegador treballa ta una achencis d'espionache gubernamental, a CSA. Cuan son obchecto d'un atentau atamas d'as habilidaz como conductor de *Tong*, *Devlin* queda en coma en un hespital y lo taxista s'apropia d'o esmoking de *Devlin*, que iste li heba advertiu que mai no heba de tocar. Bien luego descubre que ye una prenda de vestir dotada de caracteristicas bien sorprendents y que se controla a traviés d'un reloch especial. Bien luego se troba substituyindo a *Devlin* en una periglosa misión, acompanyau d'una achent d'a CSA folanga, en estar iste lo suyo primer caso. Toz dos han d'evitar que un perigloso villano libere uns zapateros modificaus chenticament ta espardir una periglosa bacteria a traviés de l'augua deixando libre d'infección nomás que la marca d'augua propiedat d'o villano, que aspera fer una fortuna con ixo.

*The Tuxedo* s'ambienta en a suya epoca actual (2002) en bel puesto indeterminau, que parixe estar Estaus Unius u Canadá, y las suyas escenas se filmoron integrament en escenarios d'a ciudat de Toronto (Ontario) en Canadá.

Se tracta d'una cinta que ha recibiu bels premios y nominacions, anque garra d'istos premios no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''The Tuxedo'' en Internet Movie Database.
*  ''The Tuxedo'' en Box Office Mojo.
Althofen

**Althofen** ye una localidat d'o estau federal de Carintia, Austria. Teneba una población de 4.920 habitants en 2024.

## Referencias
Districto de Villach-Land

O **districto de Villach-Land** (en alemán *Bezirk Villach-Land*) ye un districto situato en o estau de Carintia, Austria. Teneba 64.920 habitants en 2021 con una superficie de 1009.29 km2. O suyo centro administrativo ye Villach.

## Ciudaz y municipios
### Ciudaz de mercau
* Arnoldstein
* Bad Bleiberg
* Finkenstein am Faaker See
* Nötsch im Gailtal
* Paternion
* Rosegg
* Sankt Jakob im Rosental
* Treffen
* Velden am Wörther See

### Municipios
* Afritz am See
* Arriach
* Feistritz an der Gail
* Feld am See
* Ferndorf
* Fresach
* Hohenthurn
* Stockenboi
* Weißenstein
* Wernberg

## Vinclos externos

## Referencias
Districto de Klagenfurt-Land

O **districto de Klagenfurt-Land** (en alemán *Bezirk Klagenfurt-Land*) ye un districto situato en o estau de Carintia, Austria. Teneba 60.503 habitants en 2021 con una superficie de 765.64 km2. O suyo centro administrativo ye Klagenfurt am Wörthersee.

## Ciudaz y municipios
### Ciudaz
*Ferlach (7.602)

### Ciudaz de mercau
*Ebenthal in Kärnten (7.427)
*Feistritz im Rosental (2.707)
*Grafenstein (2.602)
*Maria Saal (3.838)
*Moosburg (4.463)
*Schiefling am Wörthersee (2.602)

### Municipios
*Keutschach am See (2.348)
*Köttmannsdorf (2.792)
*Krumpendorf am Wörthersee (2.848)
*Ludmannsdorf (1.825)
*Magdalensberg (2.980)
*Maria Rain (2.020)
*Maria Wörth (1.258)
*Poggersdorf (2.850)
*Pörtschach am Wörther See (2.670)
*Sankt Margareten im Rosental (1.133)
*Techelsberg am Wörther See (2.059)
*Zell (702)

*(Población o 15 de mayo de 2001)*

## Vinclos externos

## Referencias
Districto de St. Veit an der Glan

O **districto de St. Veit an der Glan** (en alemán *Bezirk St. Veit an der Glan*) ye un districto situato en o estau de Carintia, Austria. Teneba 53.880 habitants en 2021 con una superficie de 1493.58 km2. O suyo centro administrativo ye Sankt Veit an der Glan.

## Ciudaz y municipios
### Ciudaz
*Althofen (4.732)
*Friesach (5.462)
*Sankt Veit an der Glan (12.839)
*Straßburg (2.335)

### Ciudaz de mercau
*Brückl (3.110)
*Eberstein (1.505)
*Gurk (1.311)
*Guttaring (1.565)
*Hüttenberg (1.804)
*Klein St. Paul (2.195)
*Liebenfels (3.273)
*Metnitz (2.450)
*Weitensfeld im Gurktal (2.474)

### Municipios
*Deutsch-Griffen (1.023)
*Frauenstein (3.528)
*Glödnitz (1.004)
*Kappel am Krappfeld (2.107)
*Micheldorf (1.201)
*Mölbling (1.273)
*St. Georgen am Längsee (3.551)

## Vinclos externos

## Referencias
Carnaval de Luco de Xiloca

O **carnaval de Luco de Xiloca** ye un carnaval popular celebrau en zaguerías d'o mes de febrero en a localidat teruelana de Luco de Xiloca, perteneixient a o municipio de Calamocha en a comarca de Xiloca.  

## Historia
Iste carnaval estió dica a Guerra Civil Espanyola una d'as fiestas con mas arradigo d'a comarca de Xiloca. Prohibida mientres a dictadura franquista, tornó a recuperar-se en l'anyo 2003 gracias a l'intrés de l**Asociación Cultural Zarragones''.

==Celebracions==
Se celebra toz os anyos o sabado de Carnaval, fendo-se-ie conciertos, [[birolla]] popular, azoque y l'acto principal, un [[pasavilla]] chunto a os personaches principals.

Ditos personaches d'o carnaval de Luco de Xiloca son:

* Os **zarragons**, son os personaches mas importants y con mas tradicions d'a fiesta, estando a vegadas conoixida con o suyo nombre. Son grotescos y alegres, vestius con telas de sarpillera. Levan una [[tranca]] u palo luengo rematau en cuantas puntas.
* Os **diaples**, son os antagonistas d'os zarragons y representan o costau triste y fosquizo d'a fiesta. Levan ropas negras en a parti inferior y un brusón blanco en a superior, con a cara pintada de negro y una boina en o tozuelo.
* As **madamas''', ye o divraz d'as mullers d'o lugar. As d'as clases mas baixas portian una siella en o tozuelo y dencima d'ista una tela u cobertor pa cubrir-les o cuerpo. As d'as clases altas levan tranches y adornos lampants.

## Se veiga tamién
* Carnaval en Aragón

## Referencias

## Vinclos externos
*  Carnaval de Luco de Jiloca en Xilocapedia
*  Zarragones en Jiloca.es
Districto d'Innsbruck-Land

O **districto de Innsbruck-Land** (en alemán *Bezirk Innsbruck-Land*) ye un districto situato en o estau de Tirol, Austria. Teneba 181.698 habitants en 2021 con una superficie de 1990.17 km2. O suyo centro administrativo ye Innsbruck.

## Ciudaz y municipios
### Ciudaz
# Hall in Tirol

### Ciudaz de mercau
# Matrei am Brenner
# Rum
# Steinach am Brenner
# Telfs
# Völs
# Wattens
# Zirl

### Municipios
# Absam
# Aldrans
# Ampass
# Axams
# Baumkirchen
# Birgitz
# Ellbögen
# Flaurling
# Fritzens
# Fulpmes
# Gnadenwald
# Götzens
# Gries am Brenner
# Gries im Sellrain
# Grinzens
# Gschnitz
# Hatting
# Inzing
# Kematen in Tirol
# Kolsass
# Kolsassberg
# Lans
# Leutasch
# Mieders
# Mils bei Hall
# Mutters
# Natters
# Navis
# Neustift im Stubaital
# Oberhofen im Inntal
# Obernberg am Brenner
# Oberperfuss
# Patsch
# Pettnau
# Pfaffenhofen
# Polling in Tirol
# Ranggen
# Reith bei Seefeld
# Rinn
# St. Sigmund im Sellrain
# Scharnitz
# Schmirn
# Schönberg im Stubaital
# Seefeld in Tirol
# Sellrain
# Sistrans
# Telfes im Stubai
# Thaur
# Trins
# Tulfes
# Unterperfuss
# Vals
# Volders
# Wattenberg
# Wildermieming 

## Vinclos externos

## Referencias
Carnaval de Broto

O **carnaval de Broto** ye un carnaval tradicional celebrau en a localidat de Broto, en a comarca de Sobrarbe.

## Historia
En l'anyo 2007 os vecins de Broto recuperoron a fiesta que heba deixau de celebrar-se mientres cuantas decadas.

## Celebracions
As celebracions d'o carnaval de Broto duraban d'antis mas tres chornadas, encara que en l'actualidat se fan en un unico día.

L'acto central y mas tradicional ye l*'enterreco d'o Carnaval*, que ye o muyén d'ista celebración. Primero se fa una ronda por as carreras d'o lugar con musicos, porrons pa beber y pastas pa minchar. Os vecins se troban en a Casa de ra Val a on o Chusticia leye os cargos a o Carnaval preso, que ye executau astí mesmo. Dos personas cubiertas por un linzuelo representan a o "muerto" que ye acompanyau por os vecins portiando fallas dica o puent viello d'Oto, a on ye penchau y cremau.

## Se veiga tamién
* Carnaval en Aragón

## Referencias

## Vinclos externos
Carnaval de Torla

O **carnaval de Torla** ye un carnaval tradicional celebrau en a localidat de Torla, en a comarca de Sobrarbe.

## Historia
Dimpués de bels anyos d'albandono y prohibición, o carnaval de Torla tornó a celebrar-se por primera vegada en 1989 por iniciativa de bels chóvens d'a localidat que quereban recuperar a fiesta en su formato tradicional.

## Celebracions
As celebracions d'o carnaval de Torla.

Os dos personaches protagonistas d'o carnaval de Torla son:

* O **Carnaval**, en iste caso ye representau por una persona real y no por un muyén como en atros carnavals d'a comarca. En rematar a fiesta habrá de morir pa expiar os pecaus de tot o lugar. O disvraz ye formau por sacos de sarpillera y cubierto con piels de craba. Sobre o tozuelo leva dos grans cuernos de buco y en a esquena dos rudiosos cuartizos.

* O **Tenedor**, ye l'encargau de prener a o Carnaval y levar-lo debant d'os vecins pa chuzgar-lo. Leva peluca, boina, un palo, una escopeta y un morral pleno de cenisa pa chitar-la a las personas que se troba.

Carnaval ye endrezau con una luenga baguera por Tenedor enta a plaza de Torla. En o camín Carnaval mira d'eslampar mientres Tenedor le fote trucazos con una vara en a esquena. Se fa una ronda por todas as casas d'o lugar a on os vecins ofreixen comida y bebida, dica rematar en a plaza Mayor, cuan ya son fartos de minchar y beber. Astí Carnaval ye chuzgau por un tribunal popular, recitando-se *o Romance* que diz:

En rematar o chudicio o Tenedor dispara a o Carnaval con a suya escopeta, quedando iste muerto en tierra. Posteriorment ye arrocegau enta a parti baixa d'o lugar, l'antigo fosal de Torla dende zaguerías d'o sieglo XVIII en a zona de Travecinal. Contino se fa una cena y baile.

## Se veiga tamién
* Carnaval en Aragón

## Referencias

## Vinclos externos
*  Fotos del Carnaval en Torla. Heraldo de Aragón.
Carnaval de Nerín

O **carnaval de Nerín** ye un carnaval tradicional celebrau en a localidat de Nerín, en a comarca de Sobrarbe.

## Historia
S'ha recuperau dimpués d'o franquismo, celebrando-se actualment en una sola chornada.

O grupo aragonés *[[Ixo Rai!]]* incluye una canción dita "Carnaval de Nerín" en o suyo disco "Pasa pues?", versionada posteriorment por atros grupos como *[[Lurte (grupo)|Lurte]]*.

## Celebracions
En Nerín o protagonista d'as celebracions ye "o Carnuz", un muyén de palla feito con drapos viellos elaborau por os propios asistents a la celebración. Se fa una ronda con o monyaco por as carreras d'o lugar, acompanyaus por musica tradicional pa dimpués presidir o baile penchau d'un palo. De maitinada se fa un chuicio a o Carnuz que habrá de rematar con a suya condena a muerte, cremau en a foguera. 

## Se veiga tamién
* Carnaval en Aragón

## Referencias

## Vinclos externos
*  ''El Carnaval de Nerín''.
*  Carnaval tradicional en Nerín en Arafolk.
Madama

A **madama** (d'o francés *madame*) ye un personache tipico de bels carnavals tradicionals d'Aragón. Se troban en os carnavals de Bielsa, Luco de Xiloca y Cinco Villas.

## Descripción
En Bielsa as madamas son representadas por mesachas chóvens solteras d'entre 16 y 25 anyos disvrazadas con vestius de color blanca con cintas fendo ondas, puntillas y bordaus de colors. Levan medias y inauguas muit almidonadas. As faldas son dica o chenullo y as mangas d'a brusa sostovadas. A vegadas rematan con chapeus de palla con adornos y flors.

O emplego d'antis mas d'ista mena de traches de madama ye documentau tamién, con distintas variants, en atras comarcas como Litera (Esplús) u Cinco Villas (Longars, Pintano, Tiermas, Sigüés y Salvatierra).

En Luco de Xiloca i hai dos tipos de divraz de madama. Tradicionalment as mullers d'as clases mas baixas portian una siella en o tozuelo y dencima d'ista una tela u cobertor pa cubrir-les o cuerpo. As mullers d'as clases altas levan manimenos tranches y adornos lampants.

## Significau
Simbolizan pureza y goyo y bailan contino-contino fendo mover as suyas faldas. En Bielsa asperan a l'arribada d'as trangas en a puerta d'as suyas casas pa estar recullidas y continar rondando por o lugar.

En Luco de Xiloca iste disvraz yera una forma de reivindicación d'as mullers d'o lugar pa fer parti y divertir-se en a fiesta, olvidando-se d'os problemas diarios que les trayeba l'antiga sociedat muito mas machista que no l'actual.

## Referencias
Tranga

:*Pa a pieza de fusta pa zarrar una puerta se veiga [[tranca|tranga]]*

Una **tranga** ye un personache tipico de bels carnavals tradicionals d'Aragón. En l'actualidat s'asocian prencipalment a o carnaval de Bielsa, encara que d'antis mas yeran activas en atras poblacions altoaragonesas como Sasa de Sobrepuerto u Torla.

## Descripción
As trangas son representadas por mozos disvrazaus con camisas y luengas faldas. Se cubren a esquena y o tozuelo con piels y cuernos de buco. Pa fer-las encara mas fierizas se pintan a cara de negro con aceite y follín y se meten trunfas en a boca pa fer de dients. En a cintura levan penchadas grans esquillas de forma que fan rudio en caminar y mover-se. As trangas buscan a las madamas pa bailar con ellas.

## Significau
Por o suyo aspecto y comportamiento s'asocian con ritos ancestrals de fertilidat. O nombre de "tranga" viene d'as luengas trangas de fusta que levan y que fan servir pa trucar en tierra y mirar de devantar as faldas d'as mesachas. En o norte de Cinco Villas existiban feguras parellanas que se deciban "esquilons" (Salvatierra), "mascarons" (Lobera d'Onsella) u "cuernazos" (Pintano), mientres que en a ribera d'o río Martín les ne deciba "carazas". En Sigüés yeran os ninos qui se meteban a cara fosca y penchaban d'o cuello esquillas.

## Referencias
Día cenisa

O **Día cenisa** (d'o latín *dies cinerum*) ye o primer día d'a Cuaresma en os calendarios liturchicos catolico y anglicano, asinas como en os d'as diversas denominacions protestants (luterana, metodista, presbiteriana y cualques denominacions baptistas). Se celebra cuaranta y seis días antis d'o Dominche de Pascua. Iste día puet variar anyalment seguntes como se celebre a Pascua, que ha de coincidir con o primer dominche dimpués d'a primera luna plena de primavera. Por tanto, o día cenisa puet oscilar entre o 4 de febrero y o 10 de marzo.

A Cuaresma, un costumbre que se fixó en o sieglo IV, son os cuaranta días d'antis d'a Pascua, tot reflectando-se en os cuaranta días que Chesús pasó en o disierto, a on plegó a fer-le tentaduras o Diaple. En os sieglos VI y VII l'achuno fue adquirindo importancia como practica cuaresmal. Como o dominche se commemora a resurrección de Cristo y, por tanto, no ye practica habitual fer-ie achuno, os cristians nomás en feban de luns a sabado (seis días) y a o largo de seis semanas, asinas como de miercres a sabado mientres a semana precedent, de manera que se cubriba o periodo de cuaranta días. Ixo fació que l'inicio d'a Cuaresma s'avanzase a o miercres previo a o primer sabado d'o periodo.

## Referencias
Carnaval d'a val de Chistau

O **carnaval d'a val de Chistau** ye una serie d'actos festivos tradicionals con motivo d'o carnaval celebraus en as prencipals localidaz d'a val de Chistau, en a comarca de Sobrarbe.

## Chistén
O protagonista d'o carnaval en Chistén ye, como en atros puestos d'a comarca, o muyén, qui será achusticiau en o "domingo de Pinyata" dimpués d'una ronda por o lugar. D'antis mas os chistabins y chistabinas se disvrazaban de muyens y madamas pa no poder estar reconoixius dica o baile. 

## Sant Chuan de Plan
En Sant Chuan de Plan o muyén u peirot, feito de palla y ropas viellas, se monta en un somero, fendo-se asinas a ronda por o lugar. O sabado os mayordombres, mozos que han estau ixe anyo encargaus d'a organización d'as fiestas, se disvrazan con traches de color blanca, mientres que as mesacha, ditas madamas, s'adornan o vestiu con gorros de cintas multicolors. 

O baile prencipia en arribar a ronda ta a plaza y se fa con o pasodoble dito "Domingo de Carnaval", baila nomás os mayordombres con as madamas. Un personache conoixiu como *[[Militar|el melitá]]* para cuenta que se cumplan os regles, mantenendo l'orden y mirando tamién que as parellas no s'arrimen masiau. A fiesta remata o domingo con a crema d'o peirot a mans d'os vecins.

## Plan
A celebración en Plan ye mas familiar y se fa chunto con as *aguedas*, mullers que fan parti d'a festividat de santa Agueda. Os chóvens d'o lugar fan una ronda dividius por edat y dimpués i hai un baile de disvraces.

## Se veiga tamién
* Carnaval en Aragón

## Vinclos externos
*  Carnavales del Valle de Chistau. Sobrarbe.com
Blindfold (cinta de 1966)

:*Iste articlo ye sobre una cinta estausunidense de ine de comedia romantica d'espionache de l'anyo 1966; ta atros usos, se veiga *'Blindfold* y *Blindfold (cinta)***.

***Blindfold*** (títol orichinal en [[Idioma anglés|anglés]], en [[Idioma aragonés|aragonés]] ***Venda***, estrenada en [[Aragón]] con o títol de ***Misión secreta**') ye una cinta de cine estausunidense de cine de comedia romantica d'espionache estrenada l'anyo 1966 dirichida por Philip Dunne seguntes un guión adaptau por él mesmo y W. H. Menger (basau en a novela *[[Blindfold (novela)|Blindfold]]* que heba publicau Lucille Fletcher en 1960), con una banda sonora orichinal de Lalo Schifrin, una dirección de fotografía de Joseph MacDonald, una producción cinematografica de Marvin Schwartz ta las productoras *[[7 Pictures]]* y *[[Gibraltar Productions]]* y un elenco d'o cual en fan parte, entre d'atros actors, Rock Hudson, Claudia Cardinale, Jack Warden, Guy Stockwell, Brad Dexter, Anne Seymour, Alejandro Rey, Hari Rhodes, Vito Scotti, Angela Clarke, John Megna, Paul Comi, Ned Glass, Mort Mills, Jack De Mave y Robert F. Simon.

*Bartholomew Snow* ye un reputau psiquiatra a qui lo *[[cheneral]] Pratt* demana aduya ta que tracte a *Arthur Vincenti*, un antigo pacient suyo que ha padeixiu una crisi nerviosa y que ye un cientifico que treballa ta lo Gubierno estausunidense. Lo cientifico se troba custodiau en o que lo cheneral clama "Base X" y a on levan a lo psiquiatra con os uellos embendaus en un avión y en un auto, ta que no pueda reconoixer o puesto. *Vicky Vincenti*, la chirmana d'o cientifico, creye que *Bartholomew* ye qui ha secuestrau a su chirmano y lo denuncia a la Policía, pero lo psiquiatra, ta amagar a siuación real, fa creyer a la Policía que son prometius y que la denuncia no ye so que una baralla entre enamoraus. Tanimientres, bien luego se presenta dabant d'o psiquiatra *Fitzpatrick*, qui li explica que en realidat lo presunto *cheneral Pratt* no ye so que un achent enemigo y que la verdat ye que tien secuestrau a *Arthur Vincenti*. Desconcertau, finalment *Bartholomew Snow*, con l'aduya de *Vicky Vincenti* decide prebar de reconstruyir o camín que ha seguiu con os uellos embenaus ta localizar a on ye situada la "Base X" y liberar a lo cientifico.

A cinta s'ambienta en bella ciudat no identificada d'Estaus Unius en a suya epoca actual (2966) y las suyas escenas se filmoron en Ocala (Florida) y Nueva York (Nueva York), amás d'en os *[[Universal Studios]]* en Universal City (California).

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Blindfold'' en Internet Movie Database.
*  ''Blindfold'' en TCM Movie.
Air Panic

***Air Panic*** (títol orichinal en anglés, en aragonés ***Panico en l'aire***, estrenada en Aragón con o suyo títol orichinal) ye una cinta de cine estausunidense de cina d'acción, estrenada l'anyo 2003, dirichida por Bob Misiorowski seguntes un guión adaptau por Jace Anderson y Adam Gierasch (basau en una historia de Boaz Davidson), con una banda sonora orichinal de Serge Colbert, una dirección de fotografía de Rasool Ellore y una producción cinematografica de Boaz Davidson, Danny Lerner, Scott Putnam y David Varod. Fan parte de l'elenco d'a cinta Rodney Rowland, Kristanna Loken, Alexander Enberg, Ted Shackelford, Barbara Carrera, Scott Michael Campbell, Tucker Smallwood, Billy "Sly" Williams, John Bishop, Boti Bliss, Gulshan Grover, David Bowe, Tereza Rizzardi y Duke Stroud, entre d'atros actors.

Cuan un avión ye amán d'aterrizar en l'aeropuerto internacional de Denver s'estrela contra un grataciels en haber perdiu os pilotos o cotrol de l'avión, estando lo tercer incident pareixiu en un curto espacio de tiempo. *Neil McCabe*, un investigador d'a *[[Federal Aviation Administration]]*, descubre que toz os avions levaban un chip ultimo modelo fabricau por *Oxcellis*, y sospeita que bel terrorista ha manipulau os chips en orichen ta poder controlar-los dimpués. Tamién veye que un atro avión equipau con o mesmo chip ha de viachar dende Milwaukee enta Washington, DC en o día d'a independencia y sospeita que ixe vuelo, por a suya carga simbolica. será lo siguient obchectivo. Encara que los suyos superiors no coinciden con o suyo analís, *McCabe* marcha enta Milwaukee ta evitar que l'avión vuele y fer-ne una inspección, pero cuan i plega en l'aeropuerto l'avión ya ye en a pista d'esvolada y efectivament o terrotista ya a sumiu o control de l'aparato. Tanimientres, *McCabe* consigue dentrar en l'avión antes de que s'esvole y prencipia a colaborar con a tripulación ta solucionar o problema.

*Air Panic* s'ambienta en Denver (Colorado) y Milwaukee (Wisconsin) en a suya epoca actual (2003) y las suyas escenas se filmoron en a India y en Los Angeles (California) en Estaus Unius.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Air Panic'' en Internet Movie Database.
Nueit de Nadal

A **nueit de Nadal** u **vispra de Nadal** u tamién **nueit de Navidat** u **vispra de Navidat** ye una festividat amplament celebrada arredol d'o mundo a nueit antis de Nadal. Ye o día 24 d'aviento seguntes a tradición cristiana occidental y ye una d'as fiestas mas amplament celebradas d'Occident estando festivo en cuantos países.

As celebracions varían d'uns países ta atros, pero ye prou común celebrar una reunión familiar pa cenar y intercambiar presents. Se considera como una fiesta de caracter cultural y familiar, ya que muitas familias tamién se reunen a o marguin d'a celebración relichiosa.

## Nueit de Nadal en Aragón
En a tradición aragonesa, a nueit de Nadal se celebraba menos que o mesmo día de Nadal. Por un regular se feba una cena mas bien frugal pa dimpués marchar-ne ta a misa d'o gallo. En tornar ta casa yera costumbre posar-se arredol d'a tronca, que se yera cremando en o fogaril y realizar un ritual de bendición d'ista. Unatra variant yera la de fer cagar a la tronca.

En atros lugars se feba una reunión en a plaza a on se cantaba y minchaba arredol d'una foguera pa dimpués ir-se-ne toz chuntos ta misa d'o gallo. Tamién yera tradición que os chóvens salisen a rondar por as carreras tocando tringoletas y bebendo o poncho que les daban en as casas. Se creyeba tamién que as bruixas saliban ixa nueit a fer maldadas, especialment cuan a casa quedaba sola mientres os suyos habitants yeran en misa.

## Referencias
Garreta

A **garreta** ye un disvraz tipico d'o carnaval de Bielsa. Se tracta d'un trache que ye indistintament masculín u femenín.

## Descripción
Ye basau en camisa de manga larga y pantalón dica o chenullo, amplo y de colors. D'antias mas se feba con mocadors de seda tipicos d'a val que se perdioron mientres a guerra civil, por lo que dimpués prencipioron a elaborar-se con mocadors procedents de Portugal, ya que teneban patrons prou parellanos. En o tozuelo se mete una boina con cintas de colors como as que levan as madamas.

## Referencias
Zarragón

O **zarragón** ye o personache prencipal d'o carnaval de Luco de Xiloca en a provincia de Teruel, Aragón. A vegadas s'emplega pa fer referencia a la propia fiesta, conoixida como *carnaval d'os zarragons*.

## Descripción
O trache tipico d'os zarragons ye feito con telas telas de sarpillera que les cubren o cuerpo y en a parti superior una chaqueta viella sobre a que se mete a tela de saco. Tot ye pleno de palla u bel coixín que creya una mena de chepa en a esquena que deforma a suya fegura. En a cintura levan atada una cuerda con esquillas en a parte posterior.

A cara ye cubierta por una mascaruta y levan en a man una tranca u palo luengo rematau en cuantas puntas, a on antis mas se penchaba en o estrimo una piel de coniello untada con grasa de carro.

## Significau
No se conoixe guaire bien o suyo orichen y significau que se pierde en os tiempos, pero por o suyo caracter gronxiant y os suyos bailes ye posible que podesen simbolizar a parti alegre d'a vida.

## Referencias
Disvraz

Un **disvraz**, **disfraz** u **desfraz** ye cualsiquier tipo de pedimenta u ornamento emplegada con o proposito de distrayer u trucar l'atención con fins artisticos, relichiosos, promocionals u d'atro chenero. Una persona puet disvrazar-se pa representar un personache real u ficticio en un evento u circumstancia especial tal como un carnaval, una fiesta de disvraces u una obra teatral. Ista forma de pedimenta ye efimera; s'emplega de manera transitoria, en situacions allenas a la vida cutiana en as que s'acceptan bellas transgresions, como en os carnavals. A función d'o disvraz tamién puet estar la d'ocultar a identidat u evitar que una persona siga reconoixida.

## Se veiga tamién
* Cosplay

## Referencias
Onso (carnaval)

:*Pa atros usos d'a parola onso se veiga [[onso (desambigación)]]*.

L**'onso** ye un personache tipico de bels carnavals tradicionals d'Aragón. En l'actualidat s'asocia prencipalment a o carnaval de Bielsa, encara que i hai referencias d'a suya presencia d'antis mas en as celebracions carnavalescas d'atras localidaz como Aquilué, Ansó, Otal, Tolva, Villanuga u Yesero.

## Descripción
L'onso ye un animal propio d'o Pireneu y d'a suya mitolochía. En o carnaval se representa por un mesache que leva dencima un saco de rebasto, piels de uella y a cara pintada con follín. Portia dos tochos en as mans pa simular que tien cuatre garras. O *domador* u *chitán* leva una cuera y una cadena pa adugar a l'onso, a qui mete trucazos en a esquena mientres camina pesadament por as carreras d'o lugar.

## Significau
En dispertar dimpúes d'haber estau fendo hibernada, l'onso representa a contraposición entre l'hibierno, que representa a muerte, y a primavera, que representa a vida. l'onso simboliza tamién a fuerza bruta d'a naturaleza.

## Referencias
Amontato

L**'amontato** ye un personache tipico d'o carnaval de Bielsa que simula un hombre a colletas d'una viella.

## Descripción
Se tracta d'una viella que leva a colletas a un hombre. De meyo cuerpo pa abaixo ye un trache de muller, mientres que pa alto ye un disvraz d'hombre, con un armazón en o peito con forma de viella y unas perneras de pantalón plenas de palla. L'hombre leva un fuguet que fa servir pa azotar a la chent.

## Significau
Podría representar de forma satirica o sistema de matriarcau d'a val, a on o peso d'a casa recayeba sobre a muller. Unatra versión ye que podría simbolizar l'anyo viello que se'n va, suportando sobre a esquena a l'anyo nuevo.

## Referencias
Juan Aguirre

**Juan Vicente García Aguirre**, conoixiu artisticament como **Juan Aguirre** (Sant Sabastián, País Basco, 11 de febrero de 1969) ye un musico aragonés, guitarrista d'o dugo *[[Amaral]]* que forma chunto con Eva Amaral dende 1993.

## Biografía
Fillo d'emigrants aragoneses naixió d'o barrio de Gros de Sant Sabastián, encara que marchoron a vivir ta Zaragoza cuan él yera encara «muit chicot, cuasi un ninón». Os suyos oríchens en Zaragoza se troban en o barrio d'as Delicias.

Con nomás 13 anyos prencipió a tanyer a suya primera guitarra electrica, y pasaba gran parti d'o suyo tiempo ascuitando musica de The Beatles, The Rolling Stones, The Byrds y atros. Por ixas envueltas se fació cuenta de que le feba goyo a musica mas d'o normal, con una atracción especial por as guitarras. A suya primera guitarra electrica estió una imitación de Fender Stratocaster. Le'n regaló a suya maye a os doce anyos.

Estudió Arqueolochía, pero teneba muit claro que lo que quereba yera formar un grupo, fer cancions y tanyer. No s'imachinaba adedicar-se a atra cosa que no estase a musica.

## Discografía
* *[[Amaral (disco)|Amaral]]* (1998).
* *[[Una pequeña parte del mundo]]* (2000).
* *[[Estrella de mar]]* (2002).
* *[[Pájaros en la cabeza]]* (2005).
* *[[El comienzo del big bang]]* (DVD) (2005).
* *[[Gato negro, Dragón rojo|Gato negro♦Dragón Rojo]]* (2008).
* *[[La barrera del sonido]]*, DVD Recopilatorio (2009).
* *[[Hacia lo salvaje]]* (2011).
* *[[Nocturnal (disco)|Nocturnal]]* (2015).
* *[[Salto al color]]* (2019).
* *[[Dolce Vita (disco d'Amaral)|Dolce Vita]]* (2025).

## Referencias

## Vinclos externos
* Pachina web oficial d'''Amaral''.
Trampantullo

O **trampantullo** (d'o francés *trompe-l'œil*, "trampa a o uello") ye una tecnica pictorica que mira d'enganyar a la vista chugando con l'entorno arquitectonico (real u simulau), a perspectiva, l'enuembrau y atros efectos opticos de finchimiento, conseguindo una «realidat intensificada» u «substitución d'a realidat».

## Referencias
Presbiterio (arquitectura)

O **presbiterio** (d'o latín *presbyterium*, «consello d'ancianos», y iste a la vegada d'o griego πρεσβύτερος, «mas anciano») ye o espacio que en un templo u seu catolicos, precede a l'altar mayor. Yera, dica o Concilio Vaticano II, reservau a o clero y puet quedar deseparau d'a nau central por gradas, escaleretas u un barandallo dito combregadero. Gosa estar o puesto destinau a o coro, encara que no ye pas menester. Asinas, con a plegada d'o cristianismo, se designó d'ista forma a o espacio reservau pa os miembros mas ancianos d'o clero.

En as basilicas paleocristianas os presbiterios yeran flanquiaus por pulpitos, ditos también ambons. En os estilos romanico y gotico, ye o trampo de nau que une a capiella absidal con a nau u o crucero, lo que gosa coincidir con a definición anterior. L'arco que desepara o presbiterio d'a nau u d'o crucero, mas que mas en o primer estilo, se conoixe como arco triunfal y gosa presentar os capitels de decoración mas cudiada.

## Referencias

## Se veiga también
*Atrio
*Abside
*Altar
*Cabecera
*Coro
*Deambulatorio
Presbiterio

**Presbiterio** puet fer referencia a:

*'''Presbiterio''', en arquitectura y arte, o espacio que redola l'altar mayor en un templo. 
*'''Presbiterio''', en bellas Ilesias cristianas, o conchunto de sacerdotes incardinaus a una determinada diocesi baixo l'autoridat d'o bispe local.
*'''Presbiterio''', pa o presbiterianismo, a composición de cuantas ilesias locals en una rechión cheografica.
Lienz

**Lienz** ye una ciudat d'o estau federal de Tirol, Austria, capital d'o districto de Lienz.

Teneba una población de 12.039 habitants en 2024.

## Referencias

## Vinclos externos
Vils (Austria)

**Vils** ye una localidat d'o estau federal de Tirol, Austria. Teneba una población de 1.512 habitants en 2024.

## Referencias
Hopfgarten im Brixental

**Hopfgarten im Brixental** (en austro-bavaro *Hopfgåscht*) ye una ciudat de mercau d'o estau federal de Tirol, Austria. Teneba una población de 5.793 habitants en 2024.

## Referencias
San Diego

**San Diego** ye una ciudat d'o estau de California (Estaus Unius). Se troba en o condau de San Diego y la suya población yera de 1.419.516 habitants en 2020.

## Referencias

## Vinclos externos
Hard (Austria)

**Hard** (u tamién *Hard am Bodensee*) ye una ciudat de mercau d'o estau federal de Vorarlberg, Austria. Teneba una población de 13.787 habitants en 2024.

## Referencias
Ace Ventura: Pet Detective

***Ace Ventura: Pet Detective*** (títol orichinal en anglés, en aragonés ***Ace Ventura: detective de mascotas***, estrenada en Aragón con o títol en castellano d***'Ace Ventura: Un detective diferente***, en aragonés ***Ace Ventura: Un detective diferent***) ye una cinta de cine de comedia de cine estausunidense estrenada l'anyo 1994, dirichida por Tom Shadyac seguntes un guión orichinal de Jack Bernstein, Tom Shadyac y Jim Carrey (basau en una historia de Jack Bernstein), con una banda sonora orichinal d'Ira Newborn, una dirección de fotografía de Julio Macat y una producción cinematografica de James G. Robinson ta la productora cinematografica *[[Morgan Creek Productions]]*. Fan parte de l'elenco d'actors d'a cinta, entre d'atros, Jim Carrey, Sean Young, Courteney Cox, Tone Loc, Dan Marino, Noble Willingham, John Capodice, Raynor Scheine, Frank Adonis, Tiny Ron, Troy Evans, Udo Kier, David Margulies, Bill Zuckert, Judy Clayton, Alice Drummond, Rebecca Ferratti, Mark Margolis, Randall "Tex" Cobb y Cannibal Corpse.

*Ace Ventura* ye un detective privau de Miami (Florida) conoixiu por as suyas habilidaz ta rescatar a animals. Tanimientres, ye obchecto de rechuflas d'os miembros d'a Policía de Miami, instigadas por a suya chefe, la *tenient Lois Einhorn*. Sindembargo, encara que con as protestas d'a tenient, cuan secuestran a *Snowflake*, lo dalfín mascota d'os *[[Miami Dolphins]]*, la directivo de l'equipo *Melissa Robinson* lo contracta ta que investigue lo caso y rescate a l'animal. E trobar en o puesto d'o secuestro d'o dalfín una piedra preciosa concreta, sospeita de *Ronald Camp*, un millonario coleccionista d'animals exoticos, pero bien luego descubre que la piedra que ha trobau no ye la de l'aniello de *Camp*, asinas que contina buscando entre los atros poseyedors d'un aniello identico, que nomás poseyen que los partecipants en o campionato de l*'[[American Football League]]* de 1984. Poquet a poquet va descartando un por un a los sospeitosos, dica plegar a sospeitar de *Ray Finkle*, un miembro de l'equipo que falló en un momento clau dando la victoria a l'equipo contrario y que deciba que la culpa yera de d'o quarterback *[[Dan Marino]]* (qui s'interpreta a sí mesmo en ista cinta). Lo motivo d'a sospeita ye que *Marino* ha estau obchecto d'un secuestro.

A cinta s'ambienta en Miami (Florida) en a suya epoca actual (1994) y las suyas escenas se filmoron en Miami Beach y en cuantas localizacions en Miami, amás d'en os *[[Greenwich Studios]]*, tamién en Miami.

*Ace Ventura: Pet Detective* ha recibiu bels premios y nominacions, encara que los premios positivos recibius perteneixen a categorías de premios poco conoixius u destacaus y tamién ha recibiu bella nominación a los Premios Golden Raspberry en a suya 15<sup>ena</sup> edición.

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  ''Ace Ventura: Pet Detective'' en Internet Movie Database.
*  ''Ace Ventura: Pet Detective'' en Box Office Mojo.
*  ''Ace Ventura: Pet Detective'' en Rotten Tomatoes.
Modesto

:*Ta atros usos se veiga [[Modesto (desambigación)]]*

**Modesto** ye un antroponimo y apelliu d'orichen latino. A forma femenina de l'antroponimo ye **Modesta**.

## Etimolochía
L'orichen de l'antroponimo *Modesto* ye l'adchectivo "modesto" que viene d'o latín *modestus*, con o significau de "moderau, mesurau" y deriva a la vegada d'o latín *modus* ("mida").

## Personaches famosos
### Nombre
* Modesto de Treveris u sant Modesto (muerto en 486), bispe de Treveris;
* Modesto Basadre (1816-1905), historiador, periodista y politico peruano;
* Modesto Blanch (1909-1990), actor espanyol;
* Modesto Brocos y Gómez (1852-1936), pintor, grabador y escritor espanyol y brasilenyo;
* Modesto Ciruelos (1908-2002), pintor espanyol
* Modesto Coloma Palenzuela (1840 - ¿1925?), mayestro d'obras espanyol;
* Modesto Fraile (1935-1994), politico espanyol;
* Modesto Higueras (1910-1985), actor y director teatral espanyol;
* Modesto Lafuente (1806-1866), periodista, escritor y historiador espanyol;
* Modesto Larrea y Carrión (1799-1861), politico ecuatoriano;
* Modesto Lobón Sobrino (1948), politico aragonés;
* Modesto López Otero (1885-1962), arquitecto espanyol;
* Modesto Méndez Álvarez (1885-1940), historietista y ilustrador espanyol;
* Modesto Méndez Guerra (1801-1863), militar y politico guatemalteco;
* Modesto Molina (1844-1925), poeta y periodista peruano;
* Modesto Montoya (1949-), fisico nuclear peruano;
* Modesto Rodas Alvarado (1921-1979), avogau y politico hondurenyo;
* Modesto Teixidor y Torres (1854-1928), pintor espanyol;
* Modesto Urgell (1839-1919), pintor y comediografo espanyol;

### Apelliu
* Juan Modesto (1906-1969), militar espanyol;
* Manuel Modesto Gallegos (1849-1926), militar y politico venezolano;
* Víctor Modesto Ocampo Vilaza (1881-1959), musico, fotografo y pintor uruguayo;
* Víctor Modesto Villavicencio (1900-1968), churista y escritor peruano;

## Referencias
Modesto (desambigación)

**Modesto** (d'o latín *modestus*) puet fer referencia a:

## Chent
* **[[Modesto]]**, un nombre propio masculín u apelliu.

## Puestos
* **[[Modesto (California)]]**, una localidat d'o estau de California, en os Estaus Unius.
* **[[Modesto (Illinois)]]**, una localidat d'o estau d'Illinois, en os Estaus Unius.
* **[[Modesto (Indiana)]]**, una localidat d'o estau d'Indiana, en os Estaus Unius.
Alexandra Daddario

**Alexandra Anna Daddario**, naixida de Nueva York (Nueva York, Estaus Unius) o 16 de marzo de 1986, ye una actriz estausunidenca que ye activa en o cine estausunidense dende meyaus d'os anyos 2010.

D'entre a suya filmografía como actriz, se puet mencionar beluna d'as cintas en que ha treballau, como *[[Percy Jackson & the Olympians: The Lightning Thief]]* (2010), *[[Hall Pass]]* (2011), *[[Texas Chainsaw 3D]]* (2013), *[[San Andreas (cinta)|San Andreas]]* (2015), *[[Baywatch (cinta)|Baywatch]]* (2017), u *[[We Summon the Darkness]]* (2019).

## Vinclos externos
Seu de Sant Pero de Ratisbona

A **seu de Sant Pero de Ratisbona** (en alemán *Dom St. Peter* u *Regensburger Dom*) ye una seu d'estilo gotico que se troba en a ciudat de Ratisbona (Bavera, Alemanya). Ye a seu d'a diocesi de Ratisbona; estando a ilesia mas important d'a ciudad y un d'os suyos simbolos. Ye, amás, l'eixemplo mas important de l'arquitectura gotica en l'Alemania Meridional.

## Historia
Arredol de 739, sant Bonifacio eslichió a zona d'a *[[Porta Praetoria de Ratisbona|Porta Praetoria]]* (Puerta Norte de l'antiga fortaleza romana) como seu catedralicia, y l'emplazamiento ha remaniu dende alavez. A seu fue reconstruyida en epoca carolinchia y enamplada en primerías d'o sieglo XI, con un crucero d'alto u baixo 15 metros d'amplaria, dos torres y l'atrio.

Entre 1156 y 1172 l'edificio se cremó dos vegadas, prencipiando a reconstrucción, en estilo gotico, en 1273. Os tres coros d'a nueva seu yeran prestos pa o suyo uso en 1320, mientres que l'antiga ilesia fue espaldada alavez. En 1342 se devantó a torre sud y enta 1350 se pasó a la torre norte. En o periodo entre 1385 y 1415, se remató a dentrada, rematando as obras en 1525, cuan a frontera plegaba ta o suyo tercer livel.

A cupula d'o crucero y atros sectors s'esvielloron en estilo barroco en o sieglo XVII. Entre 1828 y 1841, se fació una restauración neogotica en a seu encargada por o rei Loís I de Bavera, en a que se realoichoron os frescos barrocos y s'espaldó a cupula, estando substituyida por una vuelta de crucería cuatripartita. As torres y os suyos chapistels se rematoron entre 1859 y 1869. Tres anyos dimpués, a seu quedó rematada en fer-se o crucero.

## Edificio
A planta presenta un abside poligonal sin de capiella radial ni deambulatorio. Muit destacada ye a frontera prencipal, con as suyas dos torres simetricas flanquiando o portal, decorau tot ello con profusas labors goticas y neogoticas.

L'edificio tien as siguients dimensions:

* largaria (interior): 86,00 m
* amplaria (interior): 34,80 m
* altaria d'a nau prencipal: 32 m
* altaria d'o campanal: 105 m

## Referencias

## Vinclos externos

*  Vesita Virtual
Seu d'a Visitación d'Augsburg

A **seu d'a Visitación d'Augsburg** (en alemán *Dom Mariä Heimsuchung*) ye una seu catolica d'a ciudat d'Augsburg, Bavera (Alemanya). A suya construcción prencipió en o sieglo XI en estilo romanico, encara que en o sieglo XIV se i facioron adicions en estilo gotico. A seu, chunto con a Basilica de Sant Ulrico y Santa Afra d'Augsburg, ye una d'as prencipals atraccions turisticas d'a ciudat.

## Historia
A seu, se troba situada adintro d'as murallas de l'antiga ciudat romana d*'Augusta Vindelicorum*, capital d'a provincia romana de Recia; a ilesia se troba posiblement en o puesto ocupau por un edificio preexistent que pudo haber estau construyiu arredol d'o sieglo IV, seguntes as restas trobadas en a zona. A primera ilesia devantada en iste puesto data de l'anyo 822. L'edificio resultó danyau mientres as incursions machiars y se restauró en 923, baixo o mandato d'o bispe Ulrico d'Augsburg. Tamién se i facioron treballos de reconstrucción en 994, cuando l'abside ueste s'espaldó; a restauración se fació baixo o mandato d'a emperadriz consort Adelaida d'Italia. O bispe Henrique  III encargó a construcción de l'actual estructura romanica que se remató en 1065. As dos torres que son visibles dende toda a ciudad se rematoron en 1075. Entre 1331 y 1431 s'adhibioron a-saber-los elementos goticos, incluyiu un d'os coros.

Mientres a reforma protestant, se destruyió a mayor parti d'a suya decoración artistica interior, encara que bellas zonas fuoron obchecto d'una posterior restauración. L'interior que fue redecorau en estilo barroco mientres o sieglo XVII, tornó parcialment a la suya apariencia medieval mientres o sieglo XIX, con l'adición de bels elementos neogoticos. En 1565 se devantó una d'as torres. A iglesia no sofrió danyos grieus mientres a Segunda Guerra Mundial.

## Descripción arquitectonica
O templo tien bellas caracteristicas poco usuals como son l'ausencia d'una verdadera frontera y a existencia de dos coros. Tien una planta basilical con una nau prencipal y tres naus laterals y ye mas que mas construyida de ladriello royo, con refirme de contrafuertes. L'abside occidental ye precediu d'un crucero. Tien tamién dos coros y dos torres, rematadas en un frontón y chapistels d'arambre.

En a plaza, debant d'a ilesia se troban os alacez d'a ilesia de Sant Chuan d'o sieglo X y as restas d'as antigas murallas romanas.

## Referencias

## Vinclos externos

*  Seu d'Augsburg en a pachina d'o concello d'a ciudat
Hattiesburg

**Hattiesburg** ye una ciudat d'o estau de Mississippi (Estaus Unius). Se troba en os condaus de Forrest y Lamar y la suya población yera de 48.730 habitants en 2020.

## Referencias
Springdale (Arkansas)

**Springdale** ye una ciudat d'o estau d'Arkansas (Estaus Unius). Se troba en o condau de Washington y la suya población yera de 84.161 habitants en 2020.

## Referencias
Loís

**Loís** ye un antroponimo masculín d'orichen chermanico. A suya forma primitiva deriva d'o franco *Hludowig* u *Chlodovech* (*Hlod*, 'ilustre, famoso, reconoixiu'; *wig*, 'combate'), que significa “Ilustre en o combate” u “Ilustre en a batalla”.

A forma femenina equivalent ye **Loísa**.

## Variants en otros idiomas
* Alemán: Ludwig, Alois
* Basco: Koldobika, Koldo
* Castellano: Luis
* Catalán: Lluís
* Eslovaco:Ľudovít 
* Francés: Louis, Ludovic, Loïc, Clovis,Louie
* Cheorchiano: ხლოდვიგი (Khlodvigi)
* Griego: Λουδοβίκος (Ludovíkos)
* Inglés: Lewis, Louie, Louis, Ludwig
* Irlandés: Alaois, Alabhaois, Lughaidh, Savy
* Italiano: Luigi, Ludovico, Aloisio, Alvise
* Latín: Ludovicus, Aloysius
* Occitán: Loís
* Portugués: Luís, Luiz, Aloísio, Aluísio, Ludovico
* Rumano: Ludovic
* Ruso: Людовик (Liudovík)

## Notas


## Referencias
Museu d'as Artes y d'os Oficios

O **Museu d'as Artes y d'os Oficios** (en francés **Musée des Arts et Métiers**) ye un museu que se troba situau en a ciudat de París, a capital de Francia.

A seu d'o Museu, establiu en 1794 con a Revolución Francesa, tien una superficie de 6.000 m².

As coleccions d'o Museu son universalistas.

O Museu d'as Artes y d'os Oficios recibió 220.000 vesitas l'anyo 2019.

## Vinclos externos

*  Pachina web oficial d'o Musée des Arts et Métiers.

## Referencias
Ixabre (nombre)

**Ixabre** ye un antroponimo masculín d'orichen aragonés.

## Orichen
O suyo orichen ye o toponimo chistabín "Ixabre", nombre de dos picos d'a val de Chistau: a punta de l'Ixabre y a penya de l'Ixabre.

## Referencias
Ixeya

**Ixeya** ye un antroponimo femenín d'orichen aragonés.

## Orichen
O suyo orichen ye a tuca d'Ixeya, toponimo benasqués.

## Referencias
Antroponimia

L**'antroponimia** (d'o griego atico ἄνθρωπος [*ánthrōpos*] ‘ser humán’, ‘persona’ y d'o dorico y eolico ὄνυμα [*ónyma*] ‘nombre’ mas o sufijo -ια [*-ia*] ‘cualidat’, ‘relación’) u **onomastica antropolochica** ye a branca d'a onomastica que estudia l'orichen y significau d'os nombres propios de personas, incluyius os apellius. Por a suya parti, o termin onomastica proviene d'o griego clasico ὀνομαστική (*onomastikḗ*) y se traduciría como ‘l'arte de nombrar’.

## Se veiga tamién
* Lista d'antroponimos.

## Referencias